

**ประกาศองค์การบริหารส่วนตำบลหนองกระโดน**

**เรื่อง รับสมัครบุคคลเพื่อสรรหาและเลือกสรรเป็นพนักงานจ้างตามภารกิจ**

**องค์การบริหารส่วนตำบลหนองกระโดน อำเภอเมืองนครสวรรค์ จังหวัดนครสวรรค์**

..............................................

 ด้วยองค์การบริหารส่วนตำบลหนองกระโดน อำเภอเมืองนครสวรรค์ จังหวัดนครสวรรค์ มีความประสงค์รับสมัครบุคคลเพื่อบรรจุและแต่งตั้งเป็นพนักงานจ้างตามภารกิจ จำนวน 1 ตำแหน่ง 1 อัตรา

อาศัยอำนาจตามความในมาตรา ๒๒ และมาตรา ๒๖ แห่งพระราชบัญญัติระเบียบบริหารงานบุคคลส่วนท้องถิ่น พ.ศ. ๒๕๔๒ ประกอบกับประกาศคณะกรรมการพนักงานส่วนตำบลจังหวัดนครสวรรค์ เรื่อง หลักเกณฑ์และเงื่อนไขเกี่ยวกับพนักงานจ้าง ลงวันที่ ๑๓ สิงหาคม ๒๕๔๗ (แก้ไขเพิ่มเติม ฉบับที่ 3 พ.ศ. 2557) และมติคณะกรรมการพนักงานส่วนตำบลจังหวัดนครสวรรค์ ในการประชุมครั้งที่ 9/๒๕63 เมื่อวันที่ 24 กันยายน ๒๕63 ซึ่งเห็นชอบให้กำหนดตำแหน่งในกรอบอัตรากำลังพนักงานส่วนตำบล 3 ปี ( ๒๕64 – ๒๕66 ) ดังนั้น องค์การบริหารส่วนตำบลหนองกระโดน จึงประกาศรับสมัครบุคคลเพื่อบรรจุ และแต่งตั้งเป็นพนักงานจ้าง ดังนี้ **ตำแหน่งพนักงานจ้างที่รับสมัคร ได้แก่**

**๑.๑ ประเภทพนักงานจ้างตามภารกิจ ได้แก่**

(๑) ผู้ช่วยเจ้าพนักงานป้องกันและบรรเทาสาธารณภัย ( สำนักปลัด ) จำนวน ๑ อัตรา

1. **คุณสมบัติของผู้สมัครซึ่งจะได้รับการจ้างเป็นพนักงานจ้าง**

**๒.๑ คุณสมบัติทั่วไป**

ผู้สมัครสอบซึ่งจะได้รับการจ้างเป็นพนักงานจ้าง ต้องมีคุณสมบัติและไม่มีลักษณะต้องห้าม ตามข้อ ๔ ของประกาศคณะกรรมการพนักงานส่วนตำบลจังหวัดนครสวรรค์ เรื่อง หลักเกณฑ์และเงื่อนไขเกี่ยวกับพนักงานจ้าง ลงวันที่ ๑๓ สิงหาคม ๒๕๔๗ ดังต่อไปนี้

(๑) มีสัญชาติไทย

 (๒) มีอายุไม่ต่ำกว่าสิบแปดปี และไม่เกินหกสิบปี

(๓) ไม่เป็นบุคคลล้มละลาย

(๔) ไม่เป็นผู้มีร่างกายทุพพลภาพจนไม่สามารถปฏิบัติหน้าที่ได้ ไร้ความสามารถ หรือจิต ฟั่นเฟือนไม่สมประกอบ หรือเป็นโรคตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้น สำหรับพนักงานส่วนตำบล

 (๕) ไม่เป็นผู้ดำรงตำแหน่งทางการเมือง กรรมการพรรคการเมือง หรือเจ้าหน้าที่ในพรรคการเมือง

(๖) ไม่เป็นผู้ดำรงตำแหน่งผู้บริหารท้องถิ่น คณะผู้บริหารท้องถิ่น สมาชิกสภาท้องถิ่น

(๗) ไม่เป็นผู้เคยต้องรับโทษจำคุกโดยคำพิพากษาถึงที่สุดให้จำคุก เพราะกระทำความผิดทางอาญา เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ

/(๘) ไม่เป็น........

-๒-

 (๘) ไม่เป็นผู้เคยถูกลงโทษให้ออก ปลดออก หรือไล่ออกจากราชการ รัฐวิสาหกิจหรือ หน่วยงานอื่นของรัฐ

(๙) ไม่เป็นข้าราชการหรือลูกจ้างของส่วนราชการ พนักงานหรือลูกจ้างของหน่วยงานอื่นของรัฐ รัฐวิสาหกิจ หรือพนักงานหรือลูกจ้างของราชการส่วนท้องถิ่น ณ วันสั่งจ้าง

**๒.๒ คุณสมบัติเฉพาะสำหรับตำแหน่ง**

ผู้สมัครสอบตำแหน่งใดจะต้องเป็นผู้มีคุณสมบัติเฉพาะตำแหน่งสำหรับตำแหน่งนั้น ตามที่คณะกรรมการพนักงานส่วนตำบลกำหนด โดยมีรายละเอียด ดังนี้และ ให้เป็นไปตามเอกสารแนบท้ายประกาศนี้ (รายละเอียดตามภาคผนวก ก. และภาค ข. แนบท้ายประกาศนี้)

 สำหรับพระภิกษุ หรือสามเณร ไม่สามารถสมัครสอบหรือเข้าสอบเพื่อบรรจุและแต่งตั้งเป็นพนักงานจ้างได้ ทั้งนี้ เป็นไปตามนัยหนังสือกรมสารบรรณคณะรัฐมนตรีฝ่ายบริหาร ที่ นว ๘๙/๒๕๐๑ ลงวันที่ ๒๗ มิถุนายน ๒๕๐๑ และตามความในมาตรา ๕ ของคำสั่งมหาเถรสมาคม ลงวันที่ ๒๒ กันยายน ๒๕๒๑

**๓. วัน เวลา และสถานที่รับสมัคร**

 ๓.๑ กำหนดการรับสมัครพนักงานจ้างตามภารกิจ **ตั้งแต่วันที่ 24 สิงหาคม 2565 ถึง 5 กันยายน 2565 เวลา ๐๘.๓๐ น. – ๑๖.๓๐ น. ในวันและเวลาราชการ ณ ที่ทำการองค์การบริหารส่วนตำบลหนองกระโดน อำเภอเมืองฯ จังหวัดนครสวรรค์** เท่านั้น สามารถดูรายละเอียดเพิ่มเติมได้ที่เว็บไซด์ [www.Nongkradone.go.th](http://www.Nongkradone.go.th) หรือสอบถามได้ที่เบอร์โทรศัพท์ ๐-๕๖87-2732

**๓.๒ วิธีการยื่นใบสมัคร**

สมัครด้วยตนเอง ผู้สมัครต้องกรอกข้อความในใบสมัคร และบัตรประจำตัวสอบด้วยลายมือชื่อของตนเอง พร้อมรูปถ่ายหน้าตรงไม่สวมหมวก และไม่สวมแว่นตาดำ ขนาด ๑ นิ้ว ถ่ายครั้งเดียวกันไม่เกิน ๖ เดือน (นับถึงวันที่สมัคร) จำนวน ๓ รูป โดยให้ผู้สมัครติดรูปถ่ายในใบสมัครจำนวน ๑ รูป ในบัตรประจำตัวสอบ จำนวน ๒ รูป พร้อมเอกสารหลักฐานการสมัคร ข้อ ๔

สำหรับการสมัครสอบครั้งนี้ ให้ผู้สมัครสอบได้ตรวจสอบและรับรองตนเองว่าเป็นผู้มีคุณสมบัติทั่วไป และมีคุณสมบัติเฉพาะตำแหน่งตรงตามมาตรฐานกำหนดตำแหน่งที่ประกาศรับสมัคร หากปรากฏภายหลังว่าผู้สมัครสอบรายใดคุณสมบัติไม่ครบถ้วน หรือไม่ถูกต้อง องค์การบริหารส่วนตำบลหนองกระโดน จะถือว่าเป็นผู้ขาดคุณสมบัติในการสมัครสอบ และไม่มีสิทธิได้รับการบรรจุและแต่งตั้ง

๔. **เอกสารและหลักฐานที่ใช้ในวันรับสมัคร ดังนี้**

 ๔.๑ รูปถ่ายหน้าตรง ไม่สวมหมวก และไม่สวมแว่นตาดำ ขนาด 1 นิ้ว จำนวน 3 รูป

 4.2 สำเนาทะเบียนบ้าน จำนวน ๑ ฉบับ

 4.3 สำเนาบัตรประจำตัวประชาชน จำนวน ๑ ฉบับ

 4.4 ใบรับรองแพทย์ปริญญาที่แสดงว่าไม่เป็นโรคต้องห้ามตามกฎ ก.พ. ฉบับที่ ๓ (พ.ศ. ๒๕๓๕) หรือตามประกาศที่คณะกรรมการพนักงานส่วนตำบลจังหวัดนครสวรรค์กำหนด ซึ่งออกให้ไม่เกิน ๑ เดือน นับแต่วันที่ตรวจร่างกาย จำนวน ๑ ฉบับ

 4.5 สำเนาภาพถ่ายปริญญาบัตร/ประกาศนียบัตร หรือระเบียนแสดงผลการเรียนอย่างใดอย่างหนึ่ง ที่แสดงว่าเป็นผู้มีวุฒิการศึกษาตรงตามคุณสมบัติเฉพาะตำแหน่งที่สมัครสอบ จำนวน ๑ ฉบับ โดยจะต้องสำเร็จการศึกษาและได้รับอนุมัติจากผู้มีอำนาจแล้ว ภายในวันปิดรับสมัคร

 4.6 สำเนาภาพถ่ายหลักฐานอื่นๆ เช่น ทะเบียนสมรส ใบเปลี่ยนชื่อตัว ชื่อสกุล (ถ้ามี) ฯลฯ จำนวน ๑ ฉบับ

 4.7 สำเนาเอกสารทุกชนิดให้ถ่ายเอกสารโดยใช้กระดาษขนาด เอ ๔ เท่านั้น

5. ค่าธรรมเนียม…..

-3-

**๕. ค่าธรรมเนียมในการสมัคร**

ให้ผู้สมัครสอบเสียค่าธรรมเนียมสำหรับตำแหน่งที่สมัคร ดังนี้

- ผู้สมัครสอบพนักงานจ้างตามภารกิจ อัตราค่าธรรมเนียม 100 บาท

ค่าธรรมเนียมสอบจะไม่จ่ายคืนไม่ว่ากรณีใดๆ เว้นแต่มีการยกเลิกการสอบครั้งนั้นทั้งหมด เนื่องจากมีการทุจริต หรือส่อไปในทางทุจริต ให้จ่ายคืนค่าธรรมเนียมให้กับผู้สมัครสอบที่มิได้มีส่วนเกี่ยวข้องกับการทุจริตหรือส่อในไปทางทุจริตนั้นได้

๖. **ประกาศรายชื่อผู้มีสิทธิสอบ วัน เวลา สถานที่สอบ และระเบียบเกี่ยวกับการสอบ ดังนี้**

๖.๑ การประกาศรายชื่อผู้มีสิทธิเข้าสอบสรรหา จะประกาศให้ทราบ ณ ที่ทำการองค์การบริหารส่วนตำบลหนองกระโดน และเว็บไซต์ [www.Nongkradone.go.th](http://www.Nongkradone.go.th) **ในวันที่ 7 กันยายน ๒๕65 ตั้งแต่เวลา 10.00 น. เป็นต้นไป**

๖.๒ กำหนดวันสอบ **ในวันที่ 12 กันยายน ๒๕65 เวลา ๐๙.๐๐** น. เป็นต้นไป ณ องค์การบริหารส่วนหนองกระโดน ดังนี้

 เวลา ๐๙.๐๐ น. – 10.30 น. ทดสอบความรู้ความสามารถทั่วไป (ภาค ก)

 เวลา 10.30 น. – 12.00 น. ทดสอบความรู้เฉพาะสำหรับตำแหน่ง (ภาค ข)

 เวลา 13.30 น.เป็นต้นไป ทดสอบความเหมาะสมกับตำแหน่ง (ภาค ค)

 ๖.3 ให้ผู้รับการสอบปฏิบัติตามระเบียบ ดังนี้

 (๑) แต่งกายให้สุภาพเรียบร้อย สุภาพสตรี สวมเสื้อ กระโปรง สวมรองเท้าหุ้มส้น สุภาพบุรุษสวมเสื้อ กางเกงโดยสอดชายเสื้อไว้ในกางเกง สวมรองเท้าหุ้มส้น ประพฤติตนเป็นสุภาพชน

(๒) นำบัตรประจำตัวประชาชน และบัตรประจำตัวสอบพนักงานจ้างไปในวันสอบด้วย

(๓) ต้องเชื่อฟังและปฏิบัติตามคำสั่ง และคำแนะนำของกรรมการหรือเจ้าหน้าที่ดำเนินการสอบโดยเคร่งครัด

(๔) ต้องไม่กระทำการใด ๆ อันเป็นการรบกวนแก่ผู้ที่ยังสอบอยู่

หากผู้ใดไม่ปฏิบัติตามระเบียบเกี่ยวกับการสอบ หรือทุจริต หรือพยายามทุจริต อาจไม่ได้รับอนุญาตให้เข้าสอบ และคณะกรรมการมีสิทธิพิจารณาสั่งงดการให้คะแนนเฉพาะวิชาใดวิชาหนึ่ง หรือทุกวิชาก็ได้

**๗. หลักสูตรและวิธีการสอบสรรหา**

 **๗.๑ พนักงานจ้างตามภารกิจ**

 **ใช้วิธีการสัมภาษณ์ และ/หรือทดสอบการปฏิบัติงานที่สอดคล้องกับตำแหน่ง ตามภาคผนวก ก. และ ข. แนบท้ายประกาศนี้**

หลักสูตรการสอบสรรหาและเลือกสรร แบ่งเป็น ๓ ภาค คือ

(๑) ภาคความรู้ความสามารถทั่วไป (ภาค ก) ๑๐๐ คะแนน โดยวิธีสอบข้อเขียน(ปรนัย)

(๒) ภาคความรู้ความสามารถเฉพาะตำแหน่ง (ภาค ข) ๑๐๐ คะแนน โดยวิธีสอบข้อเขียน

 (ปรนัยโดยวิธีสอบข้อเขียน(ปรนัย)

(๓) ภาคความเหมาะสมกับตำแหน่ง (ภาค ค) ๑๐๐ คะนน โดยใช้วิธีการสัมภาษณ์ และ/หรือทดสอบการปฏิบัติงานที่สอดคล้องกับตำแหน่ง

/8.เกณฑ์การ..........

-4-

๘.  **เกณฑ์การตัดสิน**

 การตัดสินว่าผู้ใดเป็นผู้สอบได้ให้ถือเกณฑ์ว่า ต้องเป็นผู้สอบได้คะแนนในแต่ละภาคไม่ต่ำกว่า ร้อยละ ๖๐ ทั้งนี้ให้คำนึงถึงหลักวิชาการวัดผลด้วย

**๙. ประกาศผลการสอบคัดเลือก**

**องค์การบริหารส่วนตำบลหนองกระโดน จะประกาศรายชื่อผู้ได้รับการเลือกสรรเป็นพนักงานจ้างตามภารกิจ ในวันที่ 14 กันยายน ๒๕65 เวลา 9.00 น. เป็นต้นไป ณ ที่ทำการองค์การบริหารส่วนตำบลหนองกระโดน และเว็บไซต์** [www.Nongkradone.go.th](http://www.Nongkradone.go.th)

**๑๐. การขึ้นบัญชีผู้ผ่านการเลือกสรรได้**

๑๐.๑ การขึ้นบัญชีผู้ผ่านการเลือกสรรได้ ให้เรียงลำดับที่จากผู้สอบได้จากคะแนนรวมสูงสุดลงมาตามลำดับ ในกรณีที่มีผู้สอบได้คะแนนรวมเท่ากัน ให้ผู้ที่ได้คะแนนภาคความรู้ความสามารถเฉพาะสำหรับตำแหน่งมากกว่าเป็นผู้อยู่ในลำดับที่สูงกว่า ถ้าคะแนนภาคความรู้ความสามารถเฉพาะสำหรับตำแหน่งเท่ากันให้ผู้ได้รับเลขประจำตัวสอบก่อนเป็นผู้อยู่ในลำดับสูงกว่า

๑๐.๒ บัญชีผู้สอบได้ให้ใช้ได้ไม่เกิน ๑ ปี นับแต่วันประกาศขึ้นบัญชี แต่ถ้ามีการสอบอย่างเดียวกันนั้นอีก และได้ขึ้นบัญชีผู้สอบได้ใหม่แล้ว บัญชีผู้สอบได้ครั้งก่อนเป็นอันยกเลิก

**๑๑. การบรรจุและแต่งตั้ง**

๑๑.๑ ถ้าผู้สอบได้ จะได้รับการบรรจุและแต่งตั้งตามลำดับที่ในบัญชีผู้สอบได้

๑๑.๒ ถ้าผู้สอบได้และถึงลำดับที่ที่จะได้รับการเลือกสรร มีวุฒิการศึกษาสูงกว่าที่กำหนดไว้ในประกาศฯ นี้ จะนำมาใช้เพื่อเรียกร้องสิทธิใดๆ เพื่อประโยชน์ของตนเองไม่ได้

๑๑.๓ ผู้สอบได้ขึ้นบัญชีไว้แล้ว เมื่อถึงลำดับที่ที่จะต้องได้รับการเลือกสรรมาแสดงตนภายในเวลาที่องค์การบริหารส่วนตำบลกำหนด

๑๑.๔ บัญชีผู้สอบได้ใช้เฉพาะองค์การบริหารส่วนตำบลหนองกระโดนเท่านั้น

**๑๒. การยกเลิกบัญชีผู้สอบแข่งขันได้**

ผู้ใดได้รับการขึ้นบัญชีผู้สอบได้ ถ้ามีกรณีอย่างใดอย่างหนึ่งดังต่อไปนี้ ให้เป็นอันยกเลิกการขึ้นบัญชีผู้นั้นในบัญชีผู้สอบได้ คือ

12.1 ผู้นั้นได้ขอสละสิทธิ์รับการเลือกสรรในตำแหน่งที่สอบได้

12.2 ผู้นั้นไม่มารายงานตัวเพื่อรับการเลือกสรรภายในเวลาที่องค์การบริหารส่วนตำบลกำหนด

13.2 ผู้นั้นมีเหตุไม่อาจเข้าปฏิบัติหน้าที่ราชการได้ตามกำหนดเวลาที่เลือกสรรในตำแหน่งที่สอบได้

14.4 ผู้นั้นได้รับการคัดเลือกในตำแหน่งที่สอบได้ไปแล้ว ให้ยกเลิกการขึ้นบัญชีผู้นั้นไว้ในบัญชี

ผู้สอบได้

**๑๓. กำหนดระยะเวลาจ้าง**

๑3.๑ พนักงานจ้างตามภารกิจ มีระยะเวลาในการจ้างไม่เกิน 3 ปี

**๑๔. การทำสัญญาจ้าง**

องค์การบริหารส่วนตำบลหนองกระโดน จะทำสัญญาจ้างผู้สอบได้ตามลำดับที่เมื่อได้รับความเห็นชอบให้จ้างพนักงานจากคณะกรรมการพนักงานส่วนตำบลจังหวัดนครสวรรค์เรียบร้อยแล้วเท่านั้น

 /องค์การ………

 - 5 –

องค์การบริหารส่วนตำบลหนองกระโดน ดำเนินการสรรหาพนักงานจ้างดังกล่าวในรูปคณะกรรมการ โดยยึดหลักความรู้ ความสามารถ ความเสมอภาค และความเป็นธรรม อย่าหลงเชื่อหรือยอมเสียทรัพย์สินให้แก่บุคคลหรือกลุ่มบุคคลหรือผู้ที่อ้างว่าสามารถช่วยเหลือให้สอบได้ และหากมีการแอบอ้างหรือทุจริตให้สอบได้ โปรดแจ้งนายกองค์การบริหารส่วนตำบลหนองกระโดนทราบ ทางโทรศัพท์ ๐-๕๖87-2732 เพื่อจักได้ดำเนินการตามกฎหมายต่อไป

 จึงประกาศมาให้ทราบโดยทั่วกัน

 ประกาศ ณ วันที่ 11 เดือน สิงหาคม พ.ศ. ๒๕65

(นางสาวดลยา ลิ้มสุวรรณ)

นายกองค์การบริหารส่วนตำบลหนองกระโดน

**ผนวก ข**

**รายละเอียดวิชาที่จะดำเนินการสอบแนบท้ายประกาศองค์การบริหารส่วนตำบลหนองกระโดน**

**หลักเกณฑ์และวิธีการเลือกสรรพนักงานจ้างตามภารกิจ**

**ตำแหน่ง ผู้ช่วยเจ้าพนักงานป้องกันและบรรเทาสาธารณภัย**

|  |  |  |  |
| --- | --- | --- | --- |
| **ที่** | **หลักสูตร** | **คะแนนเต็ม** | **วิธีการประเมิน** |
| 1 | **ภาค ก ภาคความรู้ความสามารถทั่วไป*** สถานการณ์เศรษฐกิจ สังคม การเมือง ปัจจุบัน
* นโยบายรัฐบาล นโยบายกระทรวงมหาดไทย และนโยบายกรมส่งเสริมการปกครองท้องถิ่น
* ความรู้เบื้องต้นเกี่ยวกับองค์การบริหารส่วนตำบล
* ข้อมูลทั่วไปขององค์การบริหารส่วนตำบลหนองกระโดน
* ความรู้วิชาภาษาไทย
* ความรู้วิชาคณิตศาสตร์
 | 100 | สอบข้อเขียน (ปรนัย) |
| 2 | **ภาค ข ภาคความรู้ความสามารถเฉพาะสำหรับตำแหน่ง*** พระราชบัญญัติควบคุมอาคาร พ.ศ. 2522 และที่แก้ไขเพิ่มเติมจนถึงปัจจุบัน
* พระราชบัญญัติป้องกันฯและควบคุมอันตราย พ.ศ. 2550
* พระราชบัญญัติวัตถุป้องกันอันตราย พ.ศ 2535
* ความรู้เกี่ยวกับงานป้องกันและบรรเทาสาธารณภัย
* ความรู้เกียวกับสถานการณ์เศรษฐกิจ สังคม การเมือง ปัจจุบัน
 | 100 | สอบข้อเขียน (ปรนัย) |
| 3 | **ภาค ค ภาคความเหมาะสมกับตำแหน่ง**- ประเมินบุคคลเพื่อพิจารณาความเหมาะสมกับตำแหน่งหน้าที่จากประวัติส่วนตัว ประวัติการศึกษา ประวัติการทำงาน และพฤติกรรมที่ปรากฏทางอื่นของผู้เข้าสอบจากการสัมภาษณ์ เพื่อพิจารณาความเหมาะสมในด้านอื่นๆ เช่น ความรู้ที่อาจใช้เป็นประโยชน์ในการปฏิบัติงานในหน้าที่ ความสามารถ ประสบการณ์ ท่วงทีวาจา อุปนิสัย อารมณ์ ทัศนคติ คุณธรรม จริยธรรม การปรับตัวเข้ากับเพื่อนร่วมงาน รวมทั้งสังคมและสิ่งแวดล้อม ความคิดริเริ่มสร้างสรรค์ ปฏิภาณไหวพริบ และบุคลิกภาพอย่างอื่น เป็นต้น  | 100 | การสัมภาษณ์ |
|  | **รวม** | **300** |  |